สวัสดีค่ะเพื่อนอยากให้มาปรึกษาคุณเกี่ยวกับอาการของหนูว่าปกติหรือเปล่า หนูรู้สึกตัวเองไม่มีความสุขไม่อยากเจอใครหรือได้ยินเสียงใครเลยแม้แต่คนในครอบครัวก็ตาม ใครชวนคุยหรือพูดกันหนูจะรู้สึกหงุดหงิด หนูจะมีความสุขมากก็ต่อเมื่อได้อยู่คนเดียวอยู่ในโลกที่หนูสร้างขึ้นมาเป็นโลกที่น่าอยู่ หนูจะชอบเวลากลางคืนและหนูไม่อยากให้มันเช้าอยากจะหลับนานๆไม่อยากตื่นแต่ก็ไม่ได้อยากตาย ทุกครั้งที่ตื่นความรู้สึกแรกคืออยากร้องไห้ คนรอบข้างเป็นห่วงหนูแต่หนูกลับรู้สึกเฉยกับทุกสิ่ง เวลาใครพูดอะไรนิดหน่อยก็จะรู้สึกอยากร้องไห้และเป็นอย่างนั้นทั้งวัน เวลาที่หนูมีความสุขที่สุดหนูจะรู้สึกว่ามันจะต้องเศร้าที่สุดสำหรับหนูแน่ๆและทุกครั้งที่หนูตั้งใจจะทำอะไรหนูรู้สึกว่าหนูต้องเสียใจกับมันแน่ๆ หนูรู้สึกตัวเองเป็นคนไม่เอาไหนเลยทำอะไรก็ไม่ดีสักอย่างเวลาหนูเห็นคนอื่นทำในสิ่งที่หนูอยากทำได้สำเร็จหนูจะรู้สึกเกลียดตัวเองมากๆ หนูเลยอยากอยู่แค่ในโลกของหนู ไม่อยากได้ยินเสียงหัวเราะไม่อยากเห็นคนยิ้มเพราะหนูรู้สึกโดดเดี่ยว ทุกครั้งที่หนูพยายามจะเล่าอาการและสิ่งที่หนูเป็นให้คนในครอบครัวฟังเขาก็จะปัดไปคุยเรื่องอื่น ส่วนพี่สาวจะชอบบอกว่าหนูบ้า ซึ่งเป็นคำที่หนูได้ยินแล้วร้องไห้ตลอดทั้งวัน หนูเป็นแบบนี้มาเกือบ2ปีแล้วค่ะ มีอะไรก็เลยเก็บไว้คนเดียว ไม่อยากไปโรงเรียนไม่อยากเจอเพื่อนหรือใครเลย อยากอยูคนเดียวอยู่ในโลกของตัวเอง เพื่อนสงสัยว่าหนูเป็นโรคซึมเศร้าเลยอยากให้มาปรึกษาคุณ ขอบสำหรับคำตอบล่วงหน้านะคะ
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว *คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้ *โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบจิตแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ